सेंसेक्स 371 अंक फिसलकर 61,560 पर बंद, इसके 30 शेयरों में से 23 लुढ़के
BSE NSE Sensex Today, Stock Market Latest Updates;  आज यानी बुधवार (17 मई) को शेयर बाजार में गिरावट देखने को मिल रही है। सेंसेक्स 100 अंकों से ज्यादा की गिरावट के साथ 61,800 के स्तर पर कारोबार कर रहा है।
आज यानी बुधवार (17 मई) को शेयर बाजार में गिरावट देखने को मिली है। सेंसेक्स 371 अंकों की गिरावट के साथ 61,560 के स्तर पर बंद हुआ। निफ्टी 104 अंक फिसलकर 18,181 पर बंद हुआ। सेंसेक्स के 30 शेयरों में से 23 में गिरावट और सिर्फ 7 में तेजी देखने को मिली है। रुपया अमेरिकी डॉलर के मुकाबले 13 पैसे कमजोर होकर 82.28 रुपए पर बंद हुआ।
बाजार बंद होने तक ऑटो और FMCG मामूली मजबूती के साथ बंद हुए। मीडिया 2.09% और रियल्टी 1.33% सबसे ज्यादा टूटे। IT 0.97% टूटा है। एनर्जी, बैंकिंग और फार्मा शेयरों में भी गिरावट रही।
कच्चे तेल पर दबाव
डॉलर इंडेक्स में रिबाउंड से कमोडिटीज पर दबाव दिख रहा है। कच्चा तेल 0.5% से ज्यादा फिसल है। ब्रेंट क्रूड फिलहाल 75 डॉलर प्रति बैरल के आसपास कारोबार कर रहा है। वहीं WTI 71 डालर प्रति बैरल के आसपास कारोबार कर रहा है।
चौथी तिमाही में भारती एयरटेल का प्रॉफिट 50% बढ़ा
टेलीकॉम कंपनी भारती एयरटेल ने मंगलवार को अपने Q4FY23 यानी चौथी तिमाही (जनवरी-मार्च) के रिजल्ट्स अनाउंस किए। मार्च तिमाही में कंपनी का कंसोलिडेटेड नेट प्रॉफिट 50% बढ़कर 3,006 करोड़ रुपए हो गया है। पिछले साल की समान तिमाही में कंपनी को 2,008 करोड़ रुपए का प्रॉफिट हुआ था। मार्च तिमाही में ऑपरेशन से एयरटेल का रेवेन्यू 36,009 करोड़ रुपए रहा, जो एक साल पहले की समान तिमाही के 31,500 करोड़ रुपए से 14% ज्यादा है।
कल शेयर बाजार में रही गिरावट
इससे पहले मंगलवार यानी 16 मई शेयर बाजार में गिरावट देखने को मिली थी। सेंसेक्स 413 अंक गिरकर 61,932 के स्तर पर बंद हुआ था। निफ्टी में भी 125 अंकों की गिरावट रही और ये 18,273 पर बंद हुआ था। सेंसेक्स के 30 शेयरों में से 13 में तेजी और 17 में गिरावट देखने को मिली थी।
